TASCO บวกเกือบ 3% โบรกฯแนะ”ถือ” รอประกาศงบฯ วางเป้า 17 บ.
TASCO บวกเกือบ 3% โบรกฯแนะ "ถือ" รอประกาศงบฯ วางเป้า 17 บ. ล่าสุด ณ เวลา 11.42 น. อยู่ที่ 15.50 บาท บวก 0.40 บาท หรือ 2.65% สูงสุดที่ 15.60 บาท ต่ำสุดที่ 15.10 บาท ด้วยมูลค่าซื้อขาย 109.68 ล้านบาท
16 ต.ค. 2561

ผู้สื่อข่าวรายงานว่า ราคาหุ้น บริษัท ทิปโก้แอสฟัลท์ จำกัด (มหาชน) หรือ TASCO ล่าสุด ณ เวลา 11.42 น. อยู่ที่ 15.50 บาท บวก 0.40 บาท หรือ 2.65% สูงสุดที่ 15.60 บาท ต่ำสุดที่ 15.10 บาท ด้วยมูลค่าซื้อขาย 109.68 ล้านบาท

ด้าน บล.เมย์แบงก์ กิมเอ็ง (ประเทศไทย) ระบุในบทวิเคราะห์ แนะนำ “ถือ” หุ้น TASCO รอซื้อหลังประกาศงบฯ ให้ราคาเป้าหมาย 17 บาทต่อหุ้น แม้คาดไตรมาส 3/61 จะขาดทุนเล็กน้อย 50 ล้านบาท  แต่ถ้าหากตัดบันทึกความเสียหายจากไฟไหม้ถังเก็บน้ำมันดิบ 9.5 ล้านเหรียญ  ซึ่งจะได้ชดเชยจากประกันภายหลัง จะมีกำไรปกติเท่ากับ 254 ล้านบาท ซึ่งเป็นระดับที่ไม่เด่น
ส่วนแนวโน้มไตรมาส 4/6 คาดจะฟื้นตัว จากชัพพลายน้ำมันดิบจากเวเนซุเอลา เริ่มเข้ามาสม่ำเสมอ รวมถึงได้แรงหนุนจากเป็นช่วงเร่งเบิกจ่ายเงินงบประมาณถนน และ ราคายางมะตอยเริ่มปรับขึ้นแรง  ส่วนเทคนิคแกว่ง sideway แนวรับ 14.8 บาท ต้าน 16.5 บาท